CELEX: 32021D0924
Language: ro
Date: 2021-06-03 00:00:00
Title: Decizia (UE) 2021/924 a Consiliului din 3 iunie 2021 privind poziția care urmează să fie adoptată în numele Uniunii Europene în cadrul Consiliului internațional pentru cacao în ceea ce privește prelungirea Acordului internațional privind cacaua din 2010

9.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 203/8
               
            
         DECIZIA (UE) 2021/924 A CONSILIULUI
         din 3 iunie 2021
         privind poziția care urmează să fie adoptată în numele Uniunii Europene în cadrul Consiliului internațional pentru cacao în ceea ce privește prelungirea Acordului internațional privind cacaua din 2010
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul internațional privind cacaua din 2010 (denumit în continuare „acordul”) a fost încheiat de Uniune prin Decizia 2012/189/UE a Consiliului (1) și a intrat în vigoare la 1 octombrie 2012.
                  
               
                     (2)
                  
                  
                     În temeiul articolului 62 alineatul (1) din acord, acordul rămâne în vigoare până la 30 septembrie 2022, cu excepția cazului în care este prelungit.
                  
               
                     (3)
                  
                  
                     În temeiul articolului 7 alineatul (1) din acord, Consiliul internațional pentru cacao al Organizației Internaționale pentru Cacao (denumit în continuare „Consiliul ICCO”) își exercită toate atribuțiile și îndeplinește sau asigură îndeplinirea tuturor funcțiilor care sunt necesare pentru aplicarea dispozițiilor exprese ale acordului. În temeiul articolului 62 alineatul (4) din acord, Consiliul ICCO poate adopta o decizie de prelungire a acordului după data sa actuală de expirare pentru două perioade care nu depășesc, fiecare, doi ani cacao, și anume până la 30 septembrie 2024 pentru prima perioadă și până la 30 septembrie 2026 pentru a doua perioadă.
                  
               
                     (4)
                  
                  
                     În urma celei de a 103-a sesiuni din 22 și 23 aprilie 2021, Consiliul ICCO adoptă o decizie privind prelungirea acordului.
                  
               
                     (5)
                  
                  
                     Este oportun să se stabilească poziția care urmează să fie adoptată în numele Uniunii în cadrul Consiliului ICCO, deoarece decizia Consiliului ICCO privind prelungirea acordului va avea caracter obligatoriu pentru Uniune.
                  
               
                     (6)
                  
                  
                     Este în interesul Uniunii ca acordul să fie prelungit și ca Uniunea să rămână parte la ICA, având în vedere importanța sectorului cacauei pentru o serie de state membre și pentru economia Uniunii.
                  
               
                     (7)
                  
                  
                     Prelungirea acordului pentru o perioadă de maximum patru ani ar trebui să ofere membrilor Consiliului ICCO timpul necesar pentru a efectua o revizuire substanțială a acordului care se concentrează pe modernizarea și simplificarea acestuia,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Consiliului internațional pentru cacao al Organizației Internaționale pentru Cacao, în ceea ce privește prelungirea Acordului internațional privind cacaua din 2010, este de a vota în favoarea prelungirii acestuia pentru două perioade care nu depășesc, fiecare, doi ani cacao, și anume până la 30 septembrie 2024 pentru prima perioadă și până la 30 septembrie 2026 pentru a doua perioadă.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 3 iunie 2021.
            
               
                  Pentru Consiliu
               
               
                  Președintele
               
               P. N. SANTOS
            
         
         
            (1)  Decizia 2012/189/UE a Consiliului din 26 martie 2012 privind încheierea Acordului internațional privind cacaua din 2010 (JO L 102, 12.4.2012, p. 1).